Heinahang
Heinahang on heinatööl heina hangumiseks kasutatav tööriist. Heinahangul on tavaliselt kolm või neli metallist hanguhaara ehk hangupiid: kaks või kolm alumist ja üks peal keskel, moodustades haarade vahele tühemiku. Vanasti valmistati hangud haralisest puust. Heinahangu vars on pikk ja sirge. Kohati kasutati heinakuhjade tegemisel ka tavalistest hanguvartest pikemaid vahetatavaid hanguvarsi.